**MYR 16.9.13, erillinen liite kohta**

**TARKISTUSOHJE 2013**  **LIITE 1**  10.9.2013

**POHJOIS-POHJANMAAN ELY-KESKUKSEN STRATEGINEN TULOSSOPIMUS 2012-2015 - TARKISTUSLOMAKE 2013 (LUONNOS)**

|  |
| --- |
| **1. ELY-keskuksen johdon puolitoistavuotiskatsaus 2013** |
| ***Alueen elinvoimaisuus***  Pohjois-Pohjanmaan vahvuuksia ovat nuori ikärakenne ja Oulun kaupunkiseudun kansainvälisen osaamisen, koulutuksen, monipuolisten palvelujen ja tuotannon sekä logistisen solmukohdan koko Pohjois-Suomea palveleva keskus. Pohjois-Pohjanmaa panostaa innovatiiviseen uusien teknologioiden kehittämiseen. Pohjois-Pohjanmaalla on mittavat metsä-, mineraali- ja vesivarat sekä merkittävä maataloustuotanto. Syntyvyys ja väestön kasvu on jatkunut vahvana, mutta se samoin kuin korkeampi koulutustaso on painottunut Oulun seudulle. Työttömyys on korkea ja se on lisääntynyt 2012 - 2013. ICT-ala käy läpi suurta rakennemuutosta.  Yhdyskuntakehitys on ollut suotuisaa. Oulun seudun MALPE-sopimus on valmistunut ja Pohjois-Pohjanmaan maakuntakaavan uudistus on vireillä, työ etenee ripeästi. Yleiskaavoitus on vilkasta. Liikennejärjestelmäsuunnitelmia laaditaan kaupunkiseuduilla. Tuulivoimahankkeita on työn alla runsaasti. Samoin turvetuotannon hankkeita on ollut poikkeuksellisen runsaasti suunnittelu-, YVA-, luvitus- ja toteutusvaiheissa. Laadittavana oleva soidensuojelun täydennysohjelma linjaa osaltaan turvetuotantoon kelpoisia alueita. Luonnonsuojeluohjelmat on käytännössä toteutettu ja METSO-ohjelma on hyvässä vauhdissa. Oulussa on aloittanut toimintansa lajiteltua yhdyskuntajätettä polttoaineena käyttävä biovoimalaitos. Vauhti kaivannaisteollisuuden kasvussa on hiipunut. Laivakankaan kultakaivos on supistanut tuotantoaan kullan maailmanmarkkinahinnan painuttua alle kannattavuusrajan. Koillismaan kaivoshankkeissa on myös odottava vaihe. Kollajan altaan rakentamisedellytysten selvittäminen uudelleen kertoo vesivoimarakentamisen intresseistä alueella.  Strategiakauden kahden ensimmäisen vuoden aikana on Pohjois-Pohjanmaalla ollut useita pahoja tulvia, joiden torjumiseen ELY-keskus on osallistunut. Tulvien takia tulvariskien hallinnan suunnittelua on jouduttu laajentamaan uusiin vesistöihin. MMM on osoittanut työhön lisäresursseja.  Pohjois-Pohjanmaa on elinvoimainen maakunta. Kokonaisuudessaan alueen vahvuuksien hyödyntämisessä on edetty hyvin niiltä osin, joissa ELY-keskuksella on mahdollisuuksia vaikuttaa.  ***Elinkeinoelämän menestystekijät***  Pohjois-Pohjanmaan väestömäärä kasvaa vuosittain ja vuoden 2012 loppupuolella maakunta ylitti 400 000 hengen rajapyykin. Väestölisäys perustuu pääosin Oulun seudun vetovoimaan eikä väestökasvu toteudu maakunnassa tasaisesti. Vuosittainen väestötappio ei ole määrällisesti korkea millään seudulla.  Kansainvälinen taloustaantuma heijastuu voimakkaasti alueen elinkeinoelämään. Useilla teollisuusaloilla vienti väheni merkittävästi vuonna 2012 vähentäen viiveellä myös yritysten työvoimatarpeita (mm metalli- ja konepajateollisuus). Myös kaupan ja rakentamisen aloilla taantuma näyttäytyy työttömyyden kasvuna. Palveluliiketoiminta (mm matkailu) ei ole juurikaan kärsinyt taantumasta. ICT-alan rakennemuutos on ollut nopea ja sen lieventämiseksi on kohdistettu ELYn kehittämispanostuksia monipuolisesti ja merkittävästi.  Taantuma on kohdistunut etupäässä miesvaltaisille aloille ja työllisyys on heikentynyt tasaisesti loppuvuotta kohti. Kehittämispanostuksia on kohdistettu sekä työttömien että työllisten koulutukseen, yritysten saattamiseen kasvu-uralle ja kansainvälistymiseen. Erityisenä koulutuksen tavoitteena on ollut alueelle suunniteltujen suurhankkeiden tuleva työvoiman tarve. Yritysten kehittämisyötä on tehty yhdessä TEM-konsernin muiden toimijoiden kanssa asiakaslähtöisesti palveluprosesseja ja yhteistyötä tehostaen. Innovaatioympäristön kehittämiseen on panostettu yhdessä Oulun seudun Innovaatioallianssin toimijoiden kanssa.  Maakunnan perusmaataloustuotannon suhteellinen osuus maan tuotannosta kasvoi edelleen. Maataloustuotanto kärsi runsaista sateista ja loppukesän tulvista. Maaseudun kehittäminen eteni suunnitellusti.  TE- toimistojen palvelu-uudistus eteni TEM:n suuntaviivojen mukaisesti ja Pohjois-Pohjanmaa TE-toimisto aloitti toimintansa vuoden vaihteessa. Monikanavainen palvelumalli on otettu käyttöön ja sitä kehitetään, samoin henkilöstön osaamista. Nuorille kehitettiin työllistymisen palvelumallia yhteistyössä muiden toimijoiden kanssa ja tulevaa nuorisotakuun toteuttamista varten. Alueellamme toimivat työvoiman kaksi palvelukeskusta saivat asiakkaansa pääosin TE-toimistoista. vaikeasti työllistyviä moniammatillisen palvelun tarpeessa olevien henkilöiden osuus asiakkaista jäi alle tavoitteen.  ***Väestön hyvinvointi***  Pohjois-Pohjanmaa on nuorten maakunta. Alueen nuori ikärakenne ja nuorten suuri osuus väestöstä tuo alueelle mahdollisuuksia, mutta samalla se tuo myös haasteita mm. nuorten osallistamiselle, palveluiden ja toiminnan kehittämiselle. Lukuisista toimenpiteistä ja kehittämistoimista huolimatta nuorten työttömyysaste vuonna 2012 oli edelleen korkea.  Nuorten osallistumista on parannettu mm. myöntämällä valtionavustusta nuorten työpajatoimintaan, paikalliseen harrastustoimintaan ja erilaisiin kehittämishankkeisiin. Nuorten suuresta määrästä johtuen nuorten palveluita ja aktivointia tulee kuitenkin edelleen lisätä merkittävästi ja nopeasti.  Liikenteen osalta ELY -keskus on osallistunut Pohjois-Suomen logistiikkastrategian uudistamiseen sekä pohjoisen kaivosten liikenteellisiä tarpeita koskevaan selvitykseen. KAKEPOLI -liikennestrategian toteutumisen seuranta on käynnistetty. Liikennepoliittisen selonteon mukaisen vt 22 Oulu – Kajaani kehittämishankeen valmistelua ja suunnittelua on viety eteenpäin Pohjois-Pohjanmaan omien kärkihankkeiden vt 4 ja vt 8 lisäksi. Yleisesti ottaen pääteiden kunto on säilynyt lähes ennallaan eli suhteellisen hyvällä tasolla, mutta alemman tieverkon ja siltojen kunto heikkenee rahoituksen niukkuuden vuoksi.  Elintarvikealalla ELY –keskus edistää kilpailukykyä alueellaan: maakunnan päätuotantosuuntien (maidon, naudanlihan ja perunan tuotannon) kehittämistoimintaa on vahvistettu. Lähiruokaa ja luomutuotantoa on kehitetty mm. hanketoiminnan kautta. Luomutuotantoalat ovatkin vahvassa kasvussa alueella.  Kirjasto-, kulttuuri- ja liikuntapalvelujen kehittämistä on tuettu. Kirjastopalvelujen sekä lasten ja nuorten liikunnan kehittämistä on tuettu lukuisissa hankkeissa, kuten myös taide- ja kulttuuripalvelujen kehittämistä sekä kulttuuriyrittäjyyttä edistävää toimintaa. |
| **2. Toimintaympäristön muutokset** |
| * Tämänhetkisen tiedon mukaan ympäristöhankkeiden rahoitusmahdollisuudet heikkenevät merkittävästi tulevalla EU:n rakennerahastokaudella (Painopiste: Luonnonvarojen kestävä käyttö) * Valtioneuvoston periaatepäätös Luonnon monimuotoisuuden suojelun ja kestävän käytön strategiaksi valtavirtaistaa luonnon monimuotoisuuden suojelua (Painopiste: Monimuotoinen luonto ja puhtaat vedet) * ICT on erittäin tärkeä toimiala Pohjois-Pohjanmaalle aluetalouden ja työllisyyden näkökulmista. Sen äkillinen rakennemuutos on toimintaympäristön keskeisimpiä muutoksia. Suuret työllistäjät ovat irtisanoneet tuhansia ja vienti on vähentynyt rakennemuutoksen ja suhdannetaantuma seurauksena merkittävästi. Toisaalta yrityksiltä vapautunut henkilöstö on osaavaa ja kouluttautunutta ja halu yrittäjyyteen on virinnyt useilla (ICT-alan yrityksiä mm. syntynyt n. 200). (Painopiste: Yritysten ja julkisen sektorin uudistumiskyky) |

|  |  |  |
| --- | --- | --- |
| **3. ELY -keskuksen esitys strategiseksi tulossopimuksen tarkistamiseksi** | | |
| **3.1. Alueen elinvoimaisuus** | | |
| **Strategiset painotukset** | **ELY –keskuksen muutosesitys** |  |
| Alueen vahvuuksien tunnista-  minen ja hyödyntäminen |  |  |
| Tasapainoinen väestörakenne  ja korkea työllisyys |  |  |
| Kestävä yhdyskuntakehitys ja  toimiva liikennejärjestelmä |  |  |
| Luonnonvarojen kestävä  käyttö | 1. **Toimintaympäristön muutokset**   Tämänhetkisen tiedon mukaan ympäristöhankkeiden rahoitusmahdollisuudet heikkenevät merkittävästi tulevalla EU:n rakennerahastokaudella.  **Tarkistusehdotukset strategiseen tulossopimukseen**   * Vaelluskalojen palauttamishankkeet Iijoella ja Oulujoella * Vaelluskalojen palauttamishankkeille Iijoella ja Oulujoella pyritään löytämään uusia rahoituslähteitä koko Perämeren alueen yhteistyönä (EAKR-rahoituksessa tapahtuvien muutosten vuoksi. * Huolehditaan, että Oulun kaupungilla on ratkaisu vedenhankinnan varmistamiseksi. |  |
| Monimuotoinen luonto ja  puhtaat vedet | 1. **Toimintaympäristön muutokset**   Valtioneuvoston periaatepäätös Luonnon monimuotoisuuden suojelun ja kestävän käytön strategiaksi valtavirtaistaa luonnon monimuotoisuuden suojelua.   1. **Tarkistusehdotukset strategiseen tulossopimukseen**   Koko ELYn toiminnassa otetaan huomioon valtioneuvoston periaatepäätös luonnon monimuotoisuuden suojelusta. |  |
| **3.2. Elinkeinoelämän menestystekijät** | | |
| **Strategiset painotukset** | **ELY -keskuksen muutosesitys** |  |
| Hyvä saavutettavuus ja  maankäyttö |  |  |
| Yritysten ja julkisen sektorin  uudistumiskyky | 1. **Toimintaympäristön muutokset**   ICT on erittäin tärkeä toimiala Pohjois-Pohjanmaalle aluetalouden ja työllisyyden näkökulmista. Sen äkillinen rakennemuutos on toimintaympäristön keskeisimpiä muutoksia. Suuret työllistäjät ovat irtisanoneet tuhansia ja vienti on vähentynyt rakennemuutoksen ja suhdannetaantuma seurauksena merkittävästi. Toisaalta yrityksiltä vapautunut henkilöstö on osaavaa ja kouluttautunutta ja halu yrittäjyyteen on virinnyt useilla (ICT-alan yrityksiä mm. syntynyt n. 200).   1. **Tarkistusehdotukset strategiseen tulossopimukseen**   ELY-keskus vastaa ICT-alan äkilliseen rakennemuutokseen ratkaisuhakuisella asiakaspalvelulla, oman toiminnan ja kumppaniyhteistyön kehittämisellä. Tuemme ICT-alan uudistumista, uusien yritysten käynnistymistä ja elinkeinorakenteen monipuolistumista. Selkeytämme rahoituksen linjaukset niin, että yritykset ja kumppanit tunnistavat ELYn palvelujen mahdollisuudet. Tehostamme palvelumme vaikuttavuutta valikoivalla hankerahoituksella. Tuemme kasvuun, osaamiseen ja kansainvälistymiseen panostavien  asiakkaiden kehittymistä. Autamme yhteistyökumppaneita yritysten kasvun vauhdittamisessa. Seuraamme toimialojen kehitystä, tunnistamme potentiaalisia kasvualoja ja tuemme niiden kehittymistä. |  |
| Kasvuun ja kansainvälistymiseen kannustava innovaatioympäristö |  |  |
| Uusiutuva energia ja ekotehokkuuden parantaminen |  |  |
| Toimivat työmarkkinat ja osaavan työvoiman saatavuuden turvaaminen |  |  |
| **3.3. Väestön hyvinvointi** | | |
| **Strategiset painotukset** | **ELY -keskuksen muutosesitys** |  |
| Terveellinen, turvallinen ja  viihtyisä elinympäristö |  |  |
| Toimivat matkat |  |  |
| Turvallinen ruoka |  |  |
| Nuorten osallistaminen |  |  |
| Maahanmuuttajien kotouttaminen |  |  |
| Kirjasto-, kulttuuri- ja liikuntapalvelut |  |  |
| **3.4. ELY -keskusten toiminnan kehittäminen** | | |
| * esitetään lomakkeella 6 | |  |
| **4. Resurssit** | | |
| Toimintamenomäärärahat   * pohjataulukko, liite 3   HESSU-yhteenveto, liite 4 |  |  |
| Ministeriöiden ohjauksessa  olevat substanssimäärärahat   * Jos sopimuksen muutosesitys (tms. esim. kehyspäätös) edellyttää taulukon päivittämistä niin muutokset merkitään hyväksytyn sopimuksen liitteenä 3 olevaan taulukkoon (merkitään punaisella) |  |  |
| **5. Mahdollinen neuvottelu** | **ELY -keskuksen neuvotteluesitys** |  |
| * Sopimusten tarkistukset tehdään **pääasiassa kirjallisella menettelyllä.** Strategista merkitystä omaavasta aiheesta voidaan kuitenkin tarvittaessa järjestää neuvottelu (pl. toimintamenot) * Kuvataan lyhyesti neuvotteluaihe/-aiheet ja mitä ohjaavia tahoja koskee |  |  |